《胡明仲潭溪三日饮》
宋代·刘子翚

潭溪梧竹堆，无地浮高荫。
暑中犹未佳，袒膊俯清深。
急雨翳幽犹，空山落啼鵀。
村醪得旧烧，时果出寒沈。
醺然三日醉，是乡绝呵禁。
岩风故吹醒，偷逸嫌太甚。
人生唯一真，扰扰万缘渗。
斯游不屡寻，老境恐遂寝。
窥樽有余波，扪腹犹可饮。
澹蟾如晓色，渺渺长空浸。
常忧景过清，浮云忽飞谮。
酣歌金石号，慷慨君独任。
俾予酬对之，祗作寒蝉噤。
吾惟善咍台，忘形卧相枕。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。